open-index/open-wikipedia-markdown huggingface dataset:
Тепуи

**Тепуи** претставува планина на чиј врв има плато. Се среќава само во регионот Гвајана (Јужна Америка), и тоа најмногу во Венецуела. „Тепуи“ во превод од јазикот на племето Пемон значи „дом на боговите“. Тепуите најчесто се јавуваат како изолирани една од друга земјишни облици, што ги прави наоѓалишта на уникатни видови на растенија и животни. Најизразените тепуи се Аутана, Аујантепуи и Рораима (највисокиот и воедно најпознат тепуи). Тепуите се изградени од вертикално сместени блокови од докамбриски песочник или кварцитни карпи кои се извисуваат над џунглата и создаваат впечатлива природна слика. На Ајуантепуи се наоѓа водопадот Анхел - највисокиот во светот.

Платото на тепуи е целосно изолирано од околните падини, што ги прави еколошки острови. Поради надморската височина, климата е различна од таа на падините. На врвот температурите се пониски, а врнежите чести и обилни, додека во основата на планината климата е тропска - топла и влажна. Некои тепуи се обвиени во густи облаци речиси во текот на целата година. Физичката изолација од останатиот свет поради високите и тешки за искачување вертикални карпи во текот на милиони години доведува до образување на ендемски растенија и животни. Некои дупки (понори) во еден тепуи, од своја страна, претставуваат „остров на островот“. Во нив се среќаваат уникатни растенија. Тепуи често се нарекуваат и континентални Галапагоски Острови, со огромен број на растенија и животни кои не се среќаваат никаде на друго место во светот. Подлогата на тепуи е сиромашна со хранливи материи, што водело до образување на голема разновидност од инсектојадни растенија.

Категорија:Планини во Јужна Америка
Шеик

[десно|мини|200п|Класична слика на шеик: Шеикот Сатам де Хададин на [Палмира, од рускиот сликар Александр Јаковлев]]

**Шеик** или **шајк** (арапски:شيخ; множина:شيوخ), меѓу арапските племиња, особено Бедуините, е машка глава на семејството, како и на секоја од општествените групи кои ја сочинуваат племенската структура. На шеикот обично му помага неформален племенски совет составен од постари мажи. Во рамките на пошироката заедница која зборува арапски, зборот, исто така, може да се користи како титула или форма за обраќање која означува почит или религиозен авторитет. Неговото значење може да варира од регион во регион. Зборот исто така се користи и за маж кој има над 40 години.

## Шеикот како тема во уметноста и во популарната култура
* „Шеик“ (англиски: *The Sheik*) - американски филм од 1921 година, во режија на Џорџ Мелфорд (George Melford).

## Поврзано
* Калиф
* Султан
* Везир

## Наводи

Категорија:Наслови на национални или етнички водачи
Категорија:Титули
Џогирање

мини|десно|Жена џогира со куче
**Џогирање** е аеробик вежба, која подразбира трчање на лесна патека. Делото „*Џогирање*“ (*Jogging*) (1967) од Бил Боуерман и В.Е. Харис ја зголемил популарноста џогирањето за добро здравје, губење на тежината и олеснувањето на стресот. Многу медицински експерти го поддржуваат гогингот, но други предупредуваат на ризици на нозете, стапалата, коленичните коски, колената и грбот. Џогирањето само секој втор ден, со соодветно загревање, со користење на квалитетни обувки и вистинска техника може да придонесе за намалување на споменатите ризици.

## Наводи

Категорија:Аеробик
Категорија:Вежбање
Сашка Петковска

**Сашка Петковска - Липша** (,  - , ) била популарна македонска и југословенска пејачка. 
## Кариера

Петковска има добиено неколку награди на Скопскиот фестивал и на фестивалите во поранешна Југославија: "Белградска пролет", "Опатија", "Вашиот шлагер на сезоната". Нејзини најпознати песни се „Бакни ме“, „Чао, Адио“, „Грижа“. Таа била и член на познатата група „Македонија“. Загинала во сообраќајна несреќа на 31 август 1983 година, патувајќи на концерт во Свети Николе.

Во нејзина чест одреден период, детскиот битолски фестивал за деца Си-До доделувал награда со нејзиното име, а додека во 2010 година по повод 27 години од нејзината трагична смрт организиран бил концерт под името „*Незаборав*“.

## Фестивали

* [мини|Исечок од дневниот весник [Нова Македонија|„Нова Македонија“, објавен на 16 номври 1970 година]]1970 Вашиот шлагер на сезоната, Сараево - Доцна е за двајца
* 1970 Омладина, Суботица - Еден пораз не е крај
* 1970 Опатија - Среќна сум што живеам
* 1970 Скопје - Никогаш, никогаш
* 1971 Златни орфеј - Остани
* 1971 Белградска пролет - Толико љубави
* 1971 Сплит - Има у теби нешто
* 1972 Скопје - Граде мој
* 1977 Скопје - Есенска роза (со групата „Македонија“)
* 1978 Вашиот шлагер на сезоната, Сарајево - Има једна дјевојка (со групата „Македонија“)
* 1978 Скопје - Ѕма, Ѕма, Ѕм (со групата „Македонија“)
* 1979 Белградска пролет - Цео је свет, велики цвет (со групата „Македонија“)
* 1979 Опатија - Око моје зелено (со групата „Македонија“)
* 1980 Опатија - Зимска елегија
* 1983 Опатија - Минува како река  

## Наводи

## Надворешни врски
* 30 години без Сашка Петковска 

;Дел од дискографијата (од YouTube)
*Бакни ме
*Охридска елегија
*Ciao Adio
*Песна за Елпида Караманди

Категорија:Македонски поп-пејачи
Категорија:Луѓе од Битола
Ројтерс

**Ројтерс** () — британска кооперативна информативна агенција.

## Историја
Основана во 1851 година од Паул Јулиус Ројтер, во почетокот се занимавала со комерцијални вести но почнала да им служи на растечкиот број на новинска клиентела откако на Лондонскиот утрински огласник се претплатил како корисник. По одреден период на натпревар, Ројтерс и две сопернички агенции се согласиле да ја поделат територијата и за многу години држеле монопол во светски информативни услуги. Компанијата останала во приватни раце до 1925 година кога нејзината структура почнала да се движи кон кооперативна за британските и австралиските информативни интереси. До крајот на XX век Ројтерс бил светски водач во покривањето на деловниот и финансискиот пазар. Во 1984 година тој станал јавна компанија под името *Ројтерс ПЛЦ груп*.

## Ројтерс во популарната култура
* „Ројтерс“ (англиски: *Reuters*) — песна на англиската панк-рок група *[[Wire (панк-рок група)|Wire]]* од 1977 година.

## Наводи

Категорија:Новинарство
Категорија:Компании основани во 1851
Категорија:Новински агенции
Македонија (иселеничка организација)

:*За други значења на поимот *'Македонија** видете на [[Македонија (појаснување)|појаснителната страница]]''

**Македонија''' била иселеничка организација на Македонците во САД. Организацијата била формирана во Сиетл, Вашингтон, САД на 2 мај 1930. Таа пред сè била организација на македонските доселеници, главно од Егејскиот дел на Македонија. Една од дејностите била да работи на зближувањето на Македонците од поделена Македонија. Имала и Женска секција.

## Наводи

Категорија:Македонски иселенички друштва во САД
Категорија:Сиетл
Ракун

**Ракун** — животно сештојадец, ноќен месојадец, кој се одликува со бушава прстенеста опашка и црни образи.

## Особености
Северноамериканскиот ракун (*Lotor*) има дебело тело, кратки нозе, истурена муцка и мали исправени уши. Тој е долг 75-90 см, вклучувајќи ја опашката од 25 см, тежок е 10 кг, а неговото густо, грубо крзно е челично сиво до црно. Нозете потсетуваат на тенки човечки раце. Ракуните јадат безрбетници, глодачи, жаби, бобинки, овошјеи плодови; во градовите тие одат на ѓубриштата. Претпочитаат шуми блиску до вода и обично живеат во шуплините на дрвјата. Ракунот што се храни со ракови (*P. cancrivorus*) од Јужна Америка е сличен, има погрубо крзно.

## Исхрана
Иако ракуните се ноќни животни тие понекогаш се активни и на ден како би ги искористиле достапните извори на храна. Исхраната им се состои од 40% Безрбетници и 27% ’Рбетници. Иако во пролетта и раното лето во главно се хранат со инсекти, црви и други животни достапни рано во годината, повеќе сакаат овошје, пченка и ореви; тие се појавуваат доцна во летото и во есента и претставуваат богат извор на калории за собирање масни наслаги за зимата.

## Наводи

Категорија:Цицачи
Категорија:Цицачи на Европа
Категорија:Цицачи на Азија
Категорија:Цицачи на Северна Америка
Категорија:Таксони опишани од Карл Линеј
Сехово

**Сехово** или **Сеово** (, *Идомени*, до 1926 г. *Σέχοβο*, *Сехово*) — село во Гевгелиско, Егејска Македонија, денес во општината Пајонија на Кукушкиот округ, Грција. Населението брои 111 жители (2021). Сè до 1920-тите било населено исклучиво со Македонци, кои денес се една половина од жителите.

## Географија
Селото се наоѓа на самата граница со Р Македонија, а на 20 км северно од градот Бојмица. Тука е граничниот премин Гевгелија - Сехово (Идомени) на железницата што води за Солун.

## Историја
### Во Отоманското Царство
Во судски спор од 1724 г. во кој се разгледувала жалбата на жителите на Кукушката каза против ајани, Сехово е претставено од неговиот кмет (или полномошник) Иван, син на Веселин.

Во XIX век Сехово било македонско село во Кукушката каза. Во „Етнографија на вилаетите Адријанопол, Монастир и Салоника“ се вели дека во 1873 г. Сеово (*Seovo*) било село во Кукушката (Авретхисарска) каза со 85 куќи сочинети од 394 жители Македонци. По Руско-турската војна од 1877–78 г. народното училиште во Сехово е затворено лично од струмичкиот патријаршиски митрополит Агатангел Папагригоријадис.

Во 1895–1896 г. во селото е основан комитет на ВМОРО. Меѓу 1896 и 1900 г. селото прешло под врховенството на Бугарската егзархија.

Според статистиката на Васил К’нчов („Македонија. Етнографија и статистика“) во 1900 г. Сехово било село во Гевгелиската каза со 800 жители, сите Македонци.

По Илинденското востание во 1904 г. целото село прешло под врховенството на Бугарската егзархија и во него проработела бугарската пропаганда. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во Сехово (Sehovo) имало 1.120 Македонци под Егзархијата и работело бугарско училиште.

Боривое Милоевиќ („Јужна Македонија“) вели дека пред Балканските војни во *Цеово* имало 170 куќи на Македонци христијани.

### Во Грција
По Балканските војни во 1913 г. селото влегло во состав на Грција согласно Букурешкиот договор. Таа година населението се намалило на само 150 жители бидејќи во војните поголем дел од жителите избегале, и еден дел се прибрал во Гевгелија. Сехово нстрадало и во Првата светска војна кога бугарските воени власти ги иселиле жителите во внатрешноста на Бугарија. По војната во селото се вратил само еден дел од жителите кои го обновиле. Во 1920 г. како такво е заведено со 235 жители. Во 1924 г. се иселило уште едно семејство во Бугарија, а грчката власт тука населила грчки колонисти, претежно од Источна Тракија. Во 1926 г. селото е преименувано во „Идомени“ по античкиот град Идомене, согласно грчката политика на присвојување на древната историја на Македонија. На пописот од 1928 г. Сехово се води како мешано староседелско-дојденско село со 532 жители, од кои 173 лица (49 семејства) биле грчки дојденци.

За време на Граѓанската војна еден дел од Македонците се иселиле.

## Население

## Личности
* Аргир Манасиев (1872 — 1932) — револуционер и војвода на ВМРО.
* Костадинка Палазова (1939 — 2026) — позната македонска народна пејачка.

## Наводи

## Надворешни врски

* Мрежно место на Сехово 

Категорија:Сехово
Свети Јаков (дворец)

**Дворец Свети Јаков** (англиски: *St. James’s Palace*) — кралски дворец во Лондон, во близина на истоиениот парк. Изграден е во времето на кралот Хенри VIII, на нестото на поранешна болница . Таа била втора официјална резиденција на Хенри VIII Овде починала ќерката ка Хенри, Марија I, каде денеска се наоѓаат и нејзините останки.

До 1698 година, британските монарси живееле во Вајтхолска палата. Но кога во 1698 година тој бил уништен од пожар, дворецот посветен на Свети Јаков започнал да добива поголемо значење, односно овој објект станал официјална резиденција на кралевите. По големиот пожар од 1809 година, кралот се префрлил во Кензингтонскиот дворец. По качувањето ѝ на престолот на кралица Викторија, таа за своија официјална резиденција ја избрала Бакингемската палата, а овој дворец му бил предостапен на принцот на Велс.

## Наводи

Јаков
Категорија:Кралски градби во Лондон
Јаков.
Категорија:Згради и градби во Вестминстер
Јаков
Новосибирски Острови

мини|десно|Местоположбата на Новосибирските Острови
мини|300п|Карта на Новосибирските Острови

**Новосибирските Острови** (; ) е островска група во Северноледениот Океан, североисточна Русија, северно од источен Сибир. Островите го делат Лаптевското Море од Источносибирското Море. Тие се одделени од сибирскиот брег со протокот Дмитриј Лаптев. Со површина од околу 38.000 км², тие се под снежната покривка повеќе од девет месеци во годината. Поларната лисица, северниот елен, лемингот и многу видови птици ги населуваат овие острови.

## Острови во архипелагот

* Белковски Остров
* Бенета (остров)
* Голем Љаховски Остров
* Вилкицки Остров (Источно Сибирско Море)
* Хенриета (остров)
* Жанета (остров)
* Железнаков Остров
* Жохов Остров
* Бунгеланд
* Котељни
* Мал Љаховски Остров
* Матар
* Наносен Остров
* Неисвесен Остров
* Нов Сибир
* Посаден Остров
* Сркиен Остров
* Столбовој
* Тас Ари
* Усук Карга
* Фадеревски Остров
* Хоптолох
* Хопто Терер

## Наводи

## Надворешни врски

* Топографски карти


Категорија:Архипелази во Источносибирското Море
Категорија:Архипелази во Русија
Нубија

мини|220px|десно|Денешниот регион Нубија

**Нубија** — антички регион во долината на реката Нил, североисточна Африка. Неговите некогашни граници се протегале до Асуан и, пред завршувањето на Асуанската Брана, првиот катар на Нил во горен Египет. Денес регионот опфаќа дел од Судан и јужен Египет и Нубиската Пустина на североисток.Во античко време околу 1800 п.н.е. бил под политичка доминација на Египет, иако нубиските кралеви  седеле на египетскиот престол за време на 25. династија. Кралството Куш и неговата култура биле концентрирани во јужна Нубија. Подоцна, Нубија бил центар на моќна држава со престолнина цо Дункула (6 — 14 век), по што била заземена од Арапите. Регионот бил освоен од Египет во 1820—1822 година.

## Наводи

Категорија:Нубија
Категорија:Историски области
Паул Јулиус Ројтер

**Паул Јулиус Ројтер** (), вистинско име *Израел Бер Јосафат* (, Касел, Германија- , Ница, Франција) бил германски новинар, основач на новинската агенција Ројтерс.

## Животопис
Тој бил банкарски службеник и партнер на малите концерти за публикување пред да го иницира прототипската информативна служба во Париз во 1849 година, користејќи електричен телеграф и гулаби писмоносци. Тој се преселил во Англија во 1851 година и отворил телеграфска служба за услуги на банките, посредничките куќи и водечките деловни фирми. Постепено ја проширил својата информативна служба, со здобивањето на првиот новински клиент во 1858 година. Подморските кабли му овозможиле да ја прошири својата служба на другите континенти.

## Наводи

Категорија:Германски новинари
Категорија:Луѓе од Касел
Macedoniae Acta Archaeologica

**Macedoniae Acta Archaeologica** e периодично археолошко списание на Македонското научно археолошко друштво. Првиот број бил објавен во 1975 година во Прилеп чиј уредник бил уредник Бошко Бабиќ, а досега (состојба 2010) се објавени 17 броја. Во списанието се публикуваат резултатите од истражувањата на археолозите од Македонија и од странство презентирани на научните симпозиуми на МАНД, како и научни прилози од археологијата, нумизматиката, епиграфијата, антропологијата, старата историја и другите помошни дисциплини. Списанието се печати на македонски со резиме на странски јазик.
## Наводи

## Надворешни врски

*Сите броеви на Списанието

Категорија:Македонски списанија
Категорија:Македонско археолошко научно друштво
Категорија:Култура на Прилеп
Лондонски пантеон

**Лондонскиот пантеон** (англиски: *Pantheon in London*) е поранешен објект кој се наоѓал на јужната страна од Оксфорд Стрит, Лондон, Англија. Објектот бил изграден од страна на архитектот Џејмс Вајат, и отворен во 1772 година. 

Главната ротонда била една од најголемите во Англија. Централната купола во голема мера наликувала на пантеонот во Рим. Во овој објект се одржувале голем број на културни манифестации, за да подоцна истиот тој објект биде претворен во театар. 

Пред да биде објектот срушен, во 1937 година, оваа градба служела како базар на кој се тргувало со вино. Денеска, на ова место се наоѓа регионот Маркс Спенсер.

Категорија:Поранешни згради и градби во Вестминстер
Категорија:Ротонди
Категорија:Куполи
Архитектура од 18 век
Семеен портрет (Војаџер)

[thumb|650px|right|Семејниот портрет на Сончевиот Систем снимен од вселенското летало [Војаџер 1.]]

**Семеен портрет**, или **Портрет на Планетите** е слика од Сончевиот Систем направена од вселенско летало Војаџер 1 на 14 февруари 1990 година. Сликата претставува мозаик од 60 одделни слики. Тоа се последните фотографии направени од вселенското летало Војаџер. Во овој мозаик се наоѓа и фотографијата на планетата Земја наречена Бледата сина точка. Американскиот астроном Карл Саган кој бил дел од тимот на Војаџер одговорен за фотографии, долго години инсистирал за да се направат овие фотографии.

Сликите биле направени од растојание од околу 6 милијарди километри и под агол од 32° над рамнината во која торира Земјата околу сонцето. Од двете вселенски летала Војаџер, Војаџер 1 бил избран за *изработка* на семејниот портрет, бидејќи неговата позиција во однос на Сонцето одговарала зада се направи успешна фотографија на Јупитер (ослободени од сјајот на Сонцето).

Седум небесни тела се присутни во мозаикот. Тоа се, од десно кон лево: Нептун, Уран, Сатурн, Сонцето, Венера, Земјата и Јупитер. Марс и Меркур се премногу мали за да се најдат на оваа скала. Земјата била речиси изгубен во дифранционите зраци.

Сликата нема природен изглед зашто поединечните фотографии биле направени во различни експозиции и преку различни филтри за да се доловат што е можно повеќе детали. Сонцето е снимено со најтемен филтер и со најкратка експозиција за да се избегне оштетувањето на оптиката. Поголемиот дел од сликите се направени со широкоаголни леќи, но самите планети се направени со тесеноаголни леќи.

## Литература

## Слични содржини
* Бледата сина точка
* Карл Саган

## Надворешни врски
* BBC: *The Planets*, episode eight: *Destiny*
* NASA: Visible Earth 
* Planetary Society: Voyager's Last View 
* NSSDC Photo Gallery: Solar System Family Portrait 

Категорија:Астрономски слики
Категорија:Програма Војаџер
Категорија:Тела во Сончевиот Систем
Момчило Богданов

**Момчило Богданов** (, ) — македонски електроинженер, д-р на технички науки, редовен професор, продекан на ЕТФ во Скопје. Раководител на Катедрата за теоретска електротехника и на Институтот за електроника и сметачкиот центар. Работел на Универзитетот во Белград (Србија), Монс (Белгија) и Оран(Алжир). Тој е автор/соавтор на трудови од примената на банки на филтри и бранчиња, а најзначајни му се трудовите од областа на синтезата на активните филтри.

## Библиографија

*„*Дигитално процесирање на сигнали*“ (универзитетски учебник, соавтор Софија Богданов),
*„*Теорија на електричните кола I и II*“

## Наводи

Категорија:Луѓе од Крива Паланка
Категорија:Македонски инженери
Категорија:Македонски универзитетски професори
Категорија:Југословенски инженери
Категорија:Југословенски универзитетски професори
Категорија:Професори на ФЕИТ
Дебарски бозел

**Дебарски бозел** () — ендемско растение од семејството анамски раце (*Caprifoliaceae*), чијшто таксономски статус сè уште не е сосема јасно дефиниран. Познат е само за непосредната околина на Дебар, а во поново време се наведува и за Бугарија. Загрозен вид.

## Наводи

## Надворешни врски

Категорија:Флора на Македонија
Категорија:Ендемска флора на Македонија
Мирка Велиновска

**Мирка Велиновска** (, ) — македонски новинар и политички аналитичар.

## Животопис
Велиновска е родена во Скопје на 23 април 1952 година. Завршила Филозофски факултет - историја на уметноста, студирала ориенталистика во Белград и класичен англиски јазик на Кембричкиот универзитет. Од 1980 година во Културната редакција на МРТВ, а од наредната година во Внатрешно-политичката рубрика на „Вечер“. Во периодот 1990/98 година се афирмирала како коментатор во неделникот „Пулс“. Еден од основачите на неделникот „Старт“ во 1999 година и на неделниот магазин „Зум“. Таа е независен новинар во водечкиот политички неделник „Фокус“, сега во „Нова Македонија“. Соработувала со Дојче Веле, „Срч фор граунд“ и Институтот за војна и мир во Лондон.

## Наводи

Категорија:Македонски новинари
Категорија:Македонски ориенталисти
Категорија:Луѓе од Скопје
Јуришиќева жалфија

**Јуришиќева жалфија** или **македонска жалфија** () — вид жалфија која е ендемска за флората на Македонија. Прустна е во централните делови – Овче Поле и Богословец. Се развива по засолени почви, на палеогени и неогени лапори. Се наоѓа на светската црвена листа на загрозени растенија (IUCN 1997 Red List of Threatened Plants).

## Наводи

## Надворешни врски

*Фотографија на жалфијата

Категорија:Флора на Македонија
Категорија:Усноцветни
Категорија:Жалфија
Категорија:Ендемска флора на Македонија
26 август (родени)

}}|background-color:}|background-color:transparent}};"
 |valign="top" align="right"|1743&nbsp;
 |Антоан Лавоазје — француски научник.
|-
 |valign="top" align="right"|1896&nbsp;
 |Ванчо Михајлов — раководител на врховистичкото ВМРО.
|-
 |valign="top" align="right"|1898&nbsp;
 |Пеги Гугенхајм — американска колекционерка на уметнички дела и мецена.
|-
 |valign="top" align="right"|1910&nbsp;
 |Мајка Тереза — католичка калуѓерка, добитничка на Нобеловата награда за мир и светица.
|-
 |valign="top" align="right"|1914&nbsp;
 |Фазил Хисни Дагларџа — турски поет.
|-
 |valign="top" align="right"|1914&nbsp;
 |Хулио Кортазар — аргентински писател.
|-
 |valign="top" align="right"|1928&nbsp;
 |Владимир Беара — југословенски фудбалски голман.
|-
 |valign="top" align="right"|1944&nbsp;
 |Морин Такер — американска рок-музичарка, членка на групата „Велвет андерграунд“ (*Velvet Underground*).
|-
 |valign="top" align="right"|1958&nbsp;
 |Зоран Вујовиќ — босански и југословенски фудбалер.
|-
 |valign="top" align="right"|1958&nbsp;
 |Златко Вујовиќ — босански и југословенски фудбалер.
|-
 |valign="top" align="right"|1960&nbsp;
 |Бренфорд Марсалис — американски џез-музичар.
|-
 |valign="top" align="right"|1961&nbsp;
 |Фахрудин Омеровиќ — босански и југословенски фудбалски голман.
|-
 |valign="top" align="right"|1967&nbsp;
 |Александар Ѓорѓевиќ — српски и југословенски кошаркар.
|-
 |valign="top" align="right"|1985&nbsp;
 |Данило Вис — швајцарски велосипедист.
|-
 |valign="top" align="right"|1986&nbsp;
 |Барт де Клерк — белгиски велосипедист.
|-
 |valign="top" align="right"|1988&nbsp;
 |Кристина Њагу — романска ракометарка.
|-
 |valign="top" align="right"|1989&nbsp;
 |Џејмс Харден — американски кошаркар.
|-
 |valign="top" align="right"|1991&nbsp;
 |Арно Демар — француски велосипедист.
|-
 |valign="top" align="right"|1992&nbsp;
 |Дејан Манасков — македонски ракометар.
 |-
 |valign="top" align="right"|1993&nbsp;
 |Марко Ливаја — хрватски фудбалер.
|}

26 август
Бледата сина точка

thumb|325px|right|alt=Dark grey and black static with coloured vertical rainbow beams over part of the image. A small pale blue point of light is barely visible.|Планетата Земја видена од растојание од околу . Земјата изгледа како мала бледо сино-бела точка (на отприлика средината на кафената лента која се наоѓа во десниот дел од сликата) во мракот на космосот.
**Бледата сина точка** (англиски: *Pale blue dot*) е фотографија на планетата Земја направена во 1990 година од Војаџер 1 од рекордни далечина. Фотографијата ја прикажува нашата планета во огромното вселенско пространство. По барање на Карл Саган, откако Војаџер 1 ја завршил својата примарна мисија и го напуштил на Сончевиот Систем, НАСА го свртила вселенско летало за да се добие слика на нашата планета при напуштањето на Сончевиот Систем

Подоцна, насловот на фотографијата бил употребуван од страна Саган за наслов на неговата книга од 1994, *Бледата сина точка: Визија на човековата иднината во вселената*.

Во 2001 во една статија на Space.com, Реј Villard и Jurrie Van der Woude ја избрале оваа фотографија, како еден од десетте најзначајни вселенски фотографии на сите времиња.

Според HORIZONS софтверот на Jet Propulsion Laboratory (НАСА) растојанието помеѓу Војаџер и Земјата во времето на фотографирањето изнесувало:

## Литература

## Слични содржини
* Семеен портрет
* Карл Саган

## Надворешни врски
* Sagan's rationale for human spaceflight Статија за карл Саган и за *Бледата сина точка*
* Spaceflight or Extinction: Carl Sagan  Excerpts from *Pale Blue Dot*
* Слика на Земјата направена преку прстените на Сатурн  од Касини вселенското летало на 15 септември 2006. Најпопуларната фотографија на Касини 
* Carolyn Porco's opening speech on Pangea Day , May 10, 2008 Carolyn Porco discusses Cassini's image of Earth  and introduces a film based on Sagan's 'Pale Blue Dot' on Pangea Day
* BookTalk.org: discuss Carl Sagan's Pale Blue Dot with other readers 
* 
* —a film by David Fu
* JPL's HORIZONS – on-line solar system data and ephemeris computation service
* An Alien View Of Earth NPR story by Nell Greenfieldboyce

Категорија:Вселенски програми
Категорија:Вселенски летови
Кензингтонска палата

**Кензингтонска палата** (англиски: *Kensington Palace*) е палата која се наоѓа во Кензингтон, Лондон, Англија. Оваа палата е една од повеќето резиденции на англиското кралско семејство. 

Овој имот бил купен од страна на кралот Вилијам III. Главен архитект бил Кристофер Рен. Во 1694 година во оваа палата починала неговата сопруга Марија II Стјуард. По неколку години, во овој објект присуствувал рускиот цар Петар Велики, како во официјална посета на кралството. Во времето на кралицата Ана бил изграден паркот околу палатата. Првите владетели од Хановерската династија исто така ја претпочитале оваа палата пред палатата Свети Јаков. 

Во оваа палата се родила идната кралица Викторија. Принцезата Дијана исто така живеела во овој комплекс, од 1991 година до нејзината смрт во 1997 година.

Категорија:Кралски градби во Лондон
Категорија:Кралски резиденции во Обединетото Кралство
Категорија:Палати во Лондон
Категорија:Кезингтон и Челси
Категорија:Музеи во Лондон
Алшарска матерка

**Алшарска матерка** или ***Thymus alsarensis Ronn*** — локален ендемит во флората на Македонија од семејството
на устоцветните растенија (фам. Lamiaceae). Алшарската матерка е опишана од австрискиот ботаничар Карл Ронигер во 1924 година, кој е еден од најдобрите познавачи на родот Thymus од наоѓалиштето Алшар кај Кавадарци.
## Наводи

Категорија:Флора на Македонија
Категорија:Матерка
Категорија:Ендемска флора на Македонија
Категорија:Алшар
Емова матерка

**Емова матерка** или **Емова мајчина душица** (*Thymus oehmianus*) — локален македонски ендемореликт од фам. Lamiaceae (устоцветни растенија), познат само за неколку наоѓалишта во клисурата на реката Треска: Капина, Оча, село Здуње, Самоков – Мала Река. Именуван е по презимето на академик Ханс Ем, кој првпат го открил на месноста Капина (12 август 1936). Се наоѓа на светската црвена список на загрозени растенија во својство на исчезнат вид (IUCN 1997 Red List of Threatened Plants).

## Наводи

Категорија:Матерка
Категорија:Живи фосили
Категорија:Ендемска флора на Македонија
Категорија:Флора на Македонија
Караџичка матерка

**Караџичка матерка** или ***Thymus karadzicensis Matevski & Micevski*** претставува ендемит во флората на Македонија од семејството Lamiaceae, откриен и опишан од страна на македонските таксономи и флористи професори Владо Матевски и академик Кирил Мицевски. Познат е само за планината Караџица.

## Наводи

Категорија:Флора на Македонија
Категорија:Матерка
Категорија:Караџица
Категорија:Ендемска флора на Македонија
Конјунктивитис

мини|десно|200п|Око со конјунктивитис
**Конјунктивитис** е воспаление на конјунктивата, деликатен дел од очниот капак, предниот дел на белката на окото. Може да биде предизвикан од инфекција (често се нарекува „розово око“), хемиска изгореница, физичка повреда или алергија. Често е воспалена и корнеата (кератиконјунктивитис). Причина за инфекција може да бидат неколку вируси и бактерии вклучувајќи ги и тие што предизвикуваат трахома и гонореја, и двете водат кон слепило. Конјунктивитисот пд еритема мултиформе, кожено црвенило, исто така, може да предизвика слепило.

## Наводи

Категорија:Воспаленија
Категорија:Очни болести
Категорија:Зборови што ги нема во ТРМЈ
Скопска матерка

**Скопска Матерка** или ***Thymus skopjensis Micevski & Matevski*** претставува локален македонски флористички ендемит од семејството Lamiaceae (устоцветни растенија), опишан од македонските флористи академик Кирил Мицевски и проф. Владо Матевски. Се развива во околината на Скопје (с. Нова Брезница) и по текот на реката Треска.

## Наводи

Категорија:Флора на Македонија
Категорија:Матерка
Категорија:Ендемска флора на Македонија
Мала Река (притока на Радика)

**Мала Река** — река во западна Македонија, лева и најголема притока на реката Радика (Голема Река). Се создава на височина од 966 м од водите на Гарска и на Тресонечка Река.

Мала Река претставува збирно име за сите реки од подрачјето на планините Бистра и Стогово.

## Преглед

Извира од планината Бистра на височина од 1.728 м, а се влева на височина од 606 м. Вкупната должина на речниот тек изнесува 21,3 км, има вкупен пад од 1.122 м и просечен пад од 52,7 ‰. Сливот зафаќа површина од 200,1 км2. Средногодишниот проток изнесува 6,71 м3/с. Најголем средномесечен протек од 17,1 м3/с се јавува во мај, а најмал од 1,68 м3/с во септември.

## Воден потенцијал

Поради нејзиниот голем воден потенцијал како збирна река за сите реки и водотеци во подрачјето на малореканскиот крај била предвидена изградба на хидроелектричната централа „Бошков Мост“, чија хидроцентрала би требало да се наоѓа во близина на самиот влив на Мала Река во Радика.

## Елен Скок

Како главна културна знаменитост на реката се смета познатиот лачен мост Елен Скок, кој се наоѓа на реката, во близина на селото Могорче. Во близина на мостот постои уреден простор со клупи и видиковци до кој може да се пристапи од регионалниот пат кој е долж реката.

## Галерија


Податотека:Мала Река ѝ.jpg|Поглед на реката
File:Мала Река кај Могорче.JPG|Поглед на бујните води во пролет
Податотека:Mala Reka znak.JPG|Знак за реката
Податотека:Elen Skok X (4).JPG|Поглед на мостот Елен Скок


## Наводи

## Надворешни врски

Категорија:Реки во Македонија
Македонска папрат

**Македонска папрат** или ***Asplenium macedonicum*** претставува локален македонски флористички ендемит од групата на папратите, познат само за околината на Прилеп. Се развива во пукнатините на гранитните блокови на Маркови Кули, Трескавец и Селечка Планина.

## Наводи

Папрат
Плетварски петопрст

**Плетварски Петопрст** или *Potentilla pletvarensis Micevski* е локален македонски флористички ендемит од семејството Rosaceae, познат само за околината на Прилеп (Плетвар), опишан од академик Кирил Мицевски.

## Наводи

Категорија:Флора на Македонија
Категорија:Рози
Меморијален центар на АСНОМ

**Меморијален центар на АСНОМ** — културно-историски и спортско-рекреативен центар во кумановското село Пелинце, посветен на Првото заседание на АСНОМ одржано на 2 август 1944 година во манастирот Св. Прохор Пчински.

Комплексот се наоѓа крај реката Пчиња во селото Пелинце (Општина Старо Нагоричане) на два километра оддалеченост од историското место каде е одржано првото заседание, манастирот Св. Прохор Пчински.

## Историја

Идејата да се изгради Меморијален центар на АСНОМ, се родила откога почнале проблеми со одбележувањето на заседанието на АСНОМ во манастирот „Св. Прохор Пчински“ на територијата во Србија. Тензиите се зголелиле откако српскиот радикал Воислав Шешељ насилно ги извадил спомен-плочите од заседанието на АСНОМ во 1998 година, така што изминатите години македонските делегации на празникот положувале венец кај чешмата во близина на манастирот.

Иницијативата за изградба на ваков центар дошла од страна на тогашниот министер за култура Благој Стефановски. Предлогот бил прифатен од страна на Владата. Идејата било да се изгради културно-историски споменик со рекреативни содржини, но без црква и манастирски комплекс, како што бил предлогот на господин Кирил.

Меморијалниот центар на АСНОМ во Пелинце е отворен на 2 август 2004 година, во повод на 60-годишнината од Првото заседание на АСНОМ од тогашниот претседател на Македонија, Бранко Црвенковски.

## Градба

Комплексот има површина од 8,5 хектари, на него се наoѓаат: игралишта, ресторан, амфитеатар за приредби и музеј на АСНОМ во кој се пренесени спомен-плочите од Заседанието на АСНОМ што биле во манастирот Прохор Пчински. Проектант на Меморијалниот центар е архитектот Георги Константиновски. На фасадата на музејот се наоѓа монументален мозаик од 140 квадратни  метри - **Македонија** дело на македонски сликар Рубенс Корубин. Во музејот се наоѓа копија на собата во манастирот „Прохор Пчински“, во која се одржало Првото заседание на АСНОМ, до неа е и спомен-собата во која се изложени документите од создавањето на македонската држава.

## Галерија


Податотека:Викиекспедиција Козјачија 037.jpg|Поглед на мозаикот на музејот
Податотека:Викиекспедиција Козјачија 038.jpg|Детаљ од мозаикот
Податотека:Викиекспедиција Козјачија 152.jpg|Поглед на помошниот објект
Податотека:Викиекспедиција Козјачија 153.jpg|Поглед на мозаикот
Податотека:Викиекспедиција Козјачија 154.jpg|Поглед на мозаикот
Податотека:Викиекспедиција Козјачија 155.jpg|Влезот во музејот
Податотека:Викиекспедиција Козјачија 156.jpg|Дел од музејот


## Наводи

## Надворешни врски

* Посета на меморијален центар „АСНОМ“, Црвен крст - Куманово

Категорија:Музеи во Македонија
Категорија:Пелинце
Категорија:Појавено во 2004 година во Македонија
Црвено Поле

**Црвено Поле** — археолошко наоѓалиште во струмичкото село Барбарево. Претставува населба, некропола и збег од римско време.

## Местоположба

Наоѓалиштето се наоѓа 37 километри североисточно од Струмица, на крајниот југоисток на Македонија, на самата граница со Бугарија, 15 километри северно од општинскиот центар Ново Село и 8,5 километри северно од селото Барбарево, во чиј атар и припаѓа.

Тоа е сместено високо во пазувите на планината Огражден, на околу 1.200 метри надморска височина, во посебен микро-географски регион кој го сочинуваат неколку ридови во низа, со правец на простирање југоисток-северозапад. Ридовите меѓусебно се поврзани со благи преслапи, така што се добива впечаток дека станува збор за висорамнина што се спушта кон југ. Ваквата местоположба, заштитена од високите врвови на планината Огражден и падот на ридовите кон југ, овозможува целодневна изложеност на сонце, а истовремено и заштита од северните ветрови, што е посебно важно во текот на зимскиот период. Во околината има и неколку чешми, како и две помали реки, од кои едната тече во централниот дел и ја дели висорамнината на два дела, а другата ја врамува јужната страна. По брегот на рекичките се распослани обработливи земјоделски површини и пасишта. Околните повисоки планински масиви се обраснати со густа букова шума, богата со најразновиден дивеч, и истовремено извор на градежен материјал и огревно дрво. Сето ова го прави овој микро-регион погоден за живот. Ова го потврдуваат и 7 домаќинства од вкупно 13, колку што има селото Барбарево, најблиската современа населба. Тие летото го поминуваат на Црвено Поле, занимавајќи се со сточарство и одгледувајќи компири и жито.

## Опис

На пет места досега се регистрирани архитектонски и духовно-материјални остатоци од минатото кои заокружуваат една компактна целина на организиран живот, кој се одвивал повеќе од шест века.

* Каструм
* Гуштерова Чукарка — некропола. Таа зафаќа површина од околу 5.000 м2. Досега се истражени околу 750 м2, при што во две истражувачки кампањи се обработени 81 гробови, од кои 77 се релевантни за научна анализа. Основен и единствен ритус е спалување на покојниците.
* Спасова Чукарка — некропола. Таа била користена во доцната антика. На ова место заедницата на Црвено Поле продолжила да ги погребува своите покојници по прифаќањето на новиот систем на духовно и религиозно вреднување на животот.
* Градиште — збег. Се наоѓа на врвот од високиот и доминантен рид со стрмни и непристапни страни. Тоа било место каде во случај на опасност населението добивало заштита. Остатоците од темели зборуваат за силното укрепување на овој простор.
* Населба — објекти од станбен и од стопански карактер. Реката Белогазица населбата ја дели на два дела: северен — „Јанина Чешма“ и јужен — „Папри“.

## Поврзано
* Горно Ориште — населба со некропола од римско време и населба од доцноантичко време;
* Барбарево; и
* Список на археолошки наоѓалишта во Струмичко.

## Наводи

## Надворешни врски
* Археолошки локалитет Црвено Поле

Категорија:Барбарево
Категорија:Огражден
Македонски петопрст

**Македонски петопрст** ()— месен македонски флористички ендемит од семејството на розите (*Rosaceae*), познат само за околината на Македонски Брод (Барбарос), средниот тек на реката Треска и Сува Гора, опишан од академик Кирил Мицевски

## Наводи

## Надворешни врски
* 

Категорија:Флора на Македонија
Категорија:Петопрст
Петопрст на Веленовски

**Петопрст на Веленовски** или *Potentilla Velenovskyi Hayek* е локален македонски флористички ендемит од семејството Rosaceae, познат само за околината на Прилеп (Трескавец, Плетвар), Скопје (с. Нова Брезница) и Кавадарци (с. Грбовец)

## Наводи

Категорија:Флора на Македонија
Категорија:Рози
Катедрала Свети Павле (Лондон)

**Катедралата Свети Павле** (англиски: *Saint Paul's Cathedral*) е катедрала која се наоѓа во Лондон, Англија. Оваа англиканска катедрала се наоѓа во Сити, на околу 300 метри од реката Темза. Овој верски објект е една од најголемите туристички атракции на градот и е трет по големина во светот.

Овој објект бил изграден во 17 век од страна на големиот архитект Кристофер Рен, кој бил погребан овде. Нејзината купола е висока 110 метри и висока 34 метри, и е втора по големина во светот.

Категорија:Цркви од 18 век
Лондон
Категорија:Цркви во Лондон
Категорија:Куполи
Категорија:Барокна архитектура
Категорија:Храмови посветени на Свети Павле
Прилепски плускавец

**Прилепски плускавец** или ***Silene prilepensis*** — местен македонски флористички ендемит од семејството Caryophyllaceae (каранфили), ограничен само во околината на Прилеп (Козјак), опишан од академик Кирил Мицевски.

## Опис
Повеќегодишно растение густо обраснато со куси влакненца. Стебленцата се вертикални високи 30-40 см, обично поединечни, поретко неколку заедно. Соцветието ретко, метличесто, со малубројни цветови, кои се со куси дршки, скоро приседнати. Чашката е гола, долга е 7 мм, обратно овална, венчето е црвено, семките кафеави.

## Живеалиште
Расте на варовнички камењар, на надморска височина од околу 1400 метри.

## Наводи

Категорија:Флора на Македонија
Категорија:Каранфили
Категорија:Ендемска флора на Македонија
Хорватов плускавец

**Хорватов плускавец** или ***Silene horvati*** ― претставува ендемит од семејството Caryophyllaceae (каранфили), кој егзистира само на субалпскиот и алпскиот појас на планината Ниџе - Кајмакчалан.

## Опис
Многугодишно растение со задрвенет базален дел и целото препокриено со густи, куси влакненца, поради што растението е сивозеленикаво. Цветните гранчиња околу 10 см високи, обично се по неколку заедно, вертикални, неразгранети, со по еден терминален цвет. Цветовите се поединечни и со дршка долга 3-6 мм. Чашката со густи, куси влакна, 12-13 мм долга, во горниот дел малку проширена. Венечните ливчиња белузлави, на врвот всечени, а плодната кутијка околу 6 мм долга, целосно обвиена од чашката.

Расте по силикатни карпи, на надморска височина од околу 2000 метри.

## Наводи

Категорија:Флора на Македонија
Категорија:Каранфили
Мариовски плускавец

**Мариовски плускавец** или ***Silene viscariopsis*** (Bornm) e локален македонски флористички ендемит од семејството Caryophyllaceae (каранфили), кој се развива само во околината на Прилеп (Маркови Кули, Плетвар, Козјак, Мариово), како и на Бабуна. Се наоѓа на светската црвена список на загрозени растенија (IUCN 1997 Red List of Threatened Plants).

## Опис и живеалиште
Повеќегодишно растение, со едно или повеќе стебленца. Стебленцата се вертикални со густи, куси, нежни и свртени надолу влакненца, со неколку пара листови во чии пазуви се развиваат куси странични гранчиња. Цветовите се вертикални, или висат надолу, собрани се во ретко метличесто соцветие, на кое по врвовите на долгите гранчиња има едно, два или три цвета. Чашката е бела и кожеста, со десет црвени силно испакнати жили. Венечните ливчиња се црвени. Плодната кутијка е јајцевидна, само малку се појавува над чашката, и долга е околу 5 мм.

Расте на песоклива почва меѓу гранитни блокови.

## Наводи

Категорија:Флора на Македонија
Категорија:Каранфили
Категорија:Ендемска флора на Македонија
Пеонски плускавец

**Пеонски плускавец** или ***Silene paeoniensis*** (Bornm.) — македонски флористички ендемит од семејството Caryophyllaceae (каранфили). Познат за клисурите на реката Бабуна кај Велес и Црна Река во Мариовово долината на реката Сатока и карпите кај Оглет.

## Опис
Многугодишно растение со задрвенест базален дел обвиен со рудиментирани стари листови. Стебленцата се високи до 30 см, вертиканли, во горниот дел речиси голи, а на врвот завршуваат со гроздовидно соцветие со мал број цветови. Листовите се кадифено зелени, долгнавесто лопатовидни, 4-5 мм широки и 20-25 мм долги. Цветните гранчиња кои се најчести 3-4, обично носат еден до три цвета. Цветовите се вертикални, чашката околу 14 мм долга, густо влакнеста. Плодната кутијка долгнавеста и обвиена со чашката. Семките скоро триаглести, со брадавички и со слабо изразена бразда на грбната страна.

## Живеалиште
Расте по варовнички карпи и камењари од 200 до 800 метри надморска височина.

## Наводи

Категорија:Флора на Македонија
Категорија:Каранфили
Категорија:Ендемска флора на Македонија
Црква „Вознесение Христово“ - Лескоец

**Вознесение Христово** (позната и како **Свети Спас**) — главна селска црква во охридското село Лескоец.

## Местоположба

Црквата е сместена во стариот дел на селото, а околу нејзе се наоѓаат и селските гробишта, кои и денес се користат од селото.

## Историја

Црквата била изградена во 1462 година. Оваа година е спомената и во ктиторскиот натпис од наосот. Како ктирот се јавува спахијата Тоде и неговата жена Булка, претставници на христијанското благородништво.

## Архитектура

Градбата на црквата е еднокорабна, со полуоблест свод и тристрана апсида. Во 1989 година, на западната и на јужната страна, изграден е трем. Во 1990-тите години, црквата добила нов кров, нова припрата и камбанарија.

Во 1898 година црквата е обновена со тоа што е доѕидан трем од западната и јужната страна.

### Фрескоживопис

Црквата поседува фрескоживопис, кој е добро сочуван.

Посебно треба да се истакнат композициите „Тајната вечера“, „Миење на нозете“, „Причестување на апостолите“ и сцените од „Маките на Христос“.

## Галерија

**Надворешноста**

Податотека:Црквата „Вознесение Христово“ во селото Лескоец (3).jpg|Плоча на црквата
Податотека:Црквата „Вознесение Христово“ во селото Лескоец (4).jpg|Поглед на црквата
Податотека:Црквата „Вознесение Христово“ во селото Лескоец.jpg|Влезот
Податотека:Чешма во дворот на црквата „Вознесение Христово“ - Лескоец.jpg|Чешма
Податотека:Црквата Св. Спас Лескоец.jpg|Апсидата


**Внатрешноста**

Податотека:Tode i Bulka od Sv. Spas - Leskoec.jpg|Тоде и Булка Пулијанови, фреска во црквата од 1426 година
Податотека:Kliment od Sv. Spas - Leskoec.jpg|Св. Климент Охридски со модел на градот Охрид во рацете
Податотека:The Great Deesis, Leskoec 01.jpg|Големиот Деисис
Податотека:The Great Deesis, Leskoec 02.jpg|Големиот Деисис
Податотека:The Great Deesis, Leskoec 03.jpg|Големиот Деисис


## Поврзано
* Лескоец
* Дебарско-кичевска епархија
* Охридско архијерејско намесништво
* Седма охридска парохија

## Наводи

## Надворешни врски

Категорија:Лескоец (Охридско)
Лескоец
Категорија:Културно наследство на Македонија во Општина Охрид
Кога лисјата паѓаат (ТВ серија)

**„Кога лисјата паѓаат“** (турски: *Yaprak Dökümü*) — турска драмска телевизиска серија. Сценариото е земено од истоимениот роман од 1930 г. на турскиот белетрист и драматург Решат Нури (1889-1956).

## Приказна
„Кога лисјата паѓаат“ е приказна за семејството на Али Риза (Халил Ерѓун) и на неговата жена Хајрије (Ѓувен Хокна), кои своите деца ги воспитуваат со висока морална свест и силни чувства за семејните врски.

Кога семејството ќе се пресели од родното гратче во големиот Истанбул за нивната ќерка Неџла (Фахрије Евџен) да студира на универзитетот, тие ќе се соочат со многу промени во животот. Модерниот свет и економската нестабилност на животот во големиот град се заканите со кои ќе се соочи ова семејство.

Семејството на Али Риза, преку кое се разгледува прашањето за силните семејни врски во модерниот начин на живот е под постојана опасност од распаѓање.

Во главните улоги настапуваа одличните турски глумци Халил Ерѓун, Ѓувен Хокна, Бену Јилдиримлар, Џанер Куртаран, Фахрије Евџен, Дениз Чакар и Ѓокче Бахадир. Режисер на оваа серија, што е многу популарна во Македонија, е Месуде Ераслан. Серијата од 12.09.2011 (12 септември) ќе се емитува на Сител ТВ.

## Улоги

## Надворешни врски
* „Кога лисјата паѓаат“ на IMDB

## Наводи

Категорија:Турски телевизиски серии
Дебарско ѕвонче

**Дебарско Ѕвонче** или ***Campanula debarensis Rech. f.*** претставува македонски флористички субендемит од семејството Campanulaceae (ѕвончиња). Познат само во Западна Македонија, во клисурата на Црн Дрим и во Источна Албанија.

## Наводи

Категорија:Флора на Македонија
Мавровска Котлина

**Мавровска Котлина** — највисока котлина во Македонија. Се наоѓа помеѓу планините Бистра на југ и разграноците на Шар Планина, Кожа и Крстови на запад и исток, на надморска височина од 1.200&nbsp;м. Зафаќа површина од 92&nbsp;км2. Преку превојот Бунец (1.318&nbsp;м), на исток е поврзана со Полошката Котлина.

Котлината е формирана со неотектонски движења и за време на плиоценот имало езеро, за кое сведочат плиоцените седименти. Во котлината се наоѓа познатата мавровска акумулација.

Во самата котлина има неколку селски населби, меѓу кои најпозната е с. Маврово, кое е еден од најпознатите зимски туристички центри во Македонија. Низ котлината, покрај мавровската акумулација минува една од главните комуникациски правци: Скопје – Гостивар – Маврови Анови – Дебар.

## Наводи

Категорија:Котлини во Македонија